16 Moya wa lefatshe o a tsietsa mme o tlhotlheletsa batho ba le bantsintsi go batla boitumelo mo mading le mo dikhumong. Le fa go ntse jalo, Jesu o ne a re: “Le e leng fa motho a na le letlotlo botshelo jwa gagwe ga bo nne gone ka ntlha ya dilo tse a di ruileng.” (Luke 12:15) Le fa Jesu a ne a sa kgothaletse botshelo jwa boitlami kgotsa go itshotla, o ne a ruta gore botshelo le boitumelo jwa mmatota bo bonwa ke batho ba ba “tshwenyegang ka se ba se tlhokang semoyeng” le ba ba nang le leitlho ‘le le sa raraanang,’ le le bonang sentle e bile le tlhomame mo dilong tsa semoya. (Mathaio 5:3; 6:22, 23) Ipotse jaana: ‘A tota ke dumela se Jesu a neng a se ruta, kgotsa ke tlhotlhelediwa ke “ramaaka”? (Johane 8:44) Se ke se buang, mekgele ya me, dilo tse ke di tsayang di le botlhokwa le tsela e ke tshelang ka yone di bontsha eng?’—Luke 6:45; 21:34-36; 2 Johane 6.